স্বস্তি সুশীল কুমারের, অবশেষে পেলেন খুনের মামলায় জামিন

ওয়েব ডেস্ক: জুনিয়র কুস্তিগির সাগর ধনকড়কে খুনের মামলায় অবশেষে স্বস্তি পেলেন অলিম্পিক পদক জয়ী কুস্তিগির সুশীল কুমারের। ৫০ হাজার টাকা বন্ডের বিনিময়ে তাঁর জামিন মঞ্জুর করেছে দিল্লি হাইকোর্ট। যার জেরে অবশেষে এবার জেলের অন্ধকার কুঠুরি থেকে মুক্তি হচ্ছে সুশীলের।

উল্লেখ্য, ২০২১-এর, ৪ মে দিল্লির ছত্রশাল স্টেডিয়ামে প্রাক্তন জাতীয় চ্যাম্পিয়ন কুস্তিগির তথা জুনিয়র কুস্তিগির সাগর ধনকড়কে খুন করেছিলেন সুশীল কুমার ও তাঁর সহকর্মীরা। ঘটনার সঙ্গে জড়িত থাকা অন্যান্য অভিযুক্তদের মতে, সুশীলের কথাতেই সাগরকে মারধর করা হয়েছিল। এমনকি খুনও করা হয়। তবে তদন্তকারীদের সুশীল জানিয়েছিলেন, সাগরকে উচিত শিক্ষা দিতে চেয়েছিলেন তিনি। কিন্তু খুন করতে চাননি।

আরও পড়ুন: প্রকাশ্যে স্তন্যদানের উপযুক্ত ব্যবস্থা রাখতে হবে রাষ্ট্রকে: সুপ্রিম কোর্ট

খুনের ঘটনার ১০ দিন পর সুশীল কুমারকে গ্রেফতার করে পুলিশ। তাঁর বিরুদ্ধে ২০২২ সালের অক্টোবরে খুনের মামলায় চার্জ গঠন করা হয়। জুনিয়র কুস্তিগিরকে খুনের মামলার চার্জশিটে সুশীল সহ মোট ১৭ জনের নাম ছিল। গত বছরের জুলাইয়ে সুশীলের জামিনের আবেদন খারিজ করে দেয় দিল্লির নিম্ন আদালত। সেই রায়ের বিরোধিতা করে দিল্লি হাইকোর্টে আবেদন করেছিলেন সুশীলের আইনজীবী। অবশেষে জেল মুক্তি হল সুশীলের।

দেখুন অন্য খবর